Diari Oficial de la Generalitat Valenciana


Sumari del DOGV 3678, del 01-02-2000 (2000/384)

Rotlle d'apel·lació número 337/1999. Cèdula de notificació.
-----------------------------------------------------------

### Dades del document

Número de DOGV
:   3678

Data del DOGV
:   01-02-2000

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2000/384


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 337/1999. Cèdula de notificació. [2000/Q384]
  
La Secció Sisena de l'Audiència Provincial de València ha dictat, en el rotlle d'apel·lació número 337/1999, la sentència que té com a encapçalament i part dispositiva el que es diu tot seguit:
  
«Audiència Provincial de València
  
Secció Sisena
  
Sentència número 1.200
  
- Presidenta: Ana Pérez Tórtola
  
- Magistrats:
  
· Purificación Martorell
  
· Juan Fermín Prado Arditto
  
València, 4 de novembre de 1999
  
La Secció Sisena d'aquesta Audiència Provincial de València, integrada pels magistrats anotats al marge i sent-ne ponent Purificación Martorell Zulueta, ha vist aquest recurs d'apel·lació, contra la sentència de 6 d'octubre de 1998, actuacions de judici declaratiu de menor quantia 430/1997, tramitades pel Jutjat de Primera Instància número 11 de València.
  
Han sigut part en el recurs, com a apel·lant B. and J. García, SL, representat per la procuradora dels tribunals Silvia García García, sota la direcció lletrada d'Encarnación Navarrete Ibáñez, i com a part, també apel·lant, Adech Internacional, SL, representada pel procurador dels tribunals Julio Just Vilaplana, sota la direcció lletrada d'Emilio Juan Alonso Langue, i apel·lada, R. R. Worker Internacional, SL.
  
Decisió
  
En atenció al que s'ha exposat, la Secció Sisena de l'Audiència Provincial de València, en nom del rei i per l'autoritat conferida per la Constitució aprovada pel poble espanyol, decideix:
  
1. Desestimar el recurs d'apel·lació formulat per la representació de B. and J. García, SL, contra la sentència de 6 d'octubre de 1998.
  
2. Estimar el recurs d'apel·lació formulat per la representació d'Adech Internacional, SL, contra la sentència de 6 d'octubre de 1998, i per tant, després de revocada parcialment la resolució que s'expressa, absoldre l'entitat esmentada de les peticions contra ella que es dedueixen a l'escrit de demanda, amb imposició de les costes processals causades per aquesta a la part actora.
  
3. Confirmar la sentència de 6 d'octubre de 1998 en la resta de pronunciaments.
  
4. Pel que fa a les costes processals ocasionades per l'apel·lació:
  
a) Recurs d'Adech Internacional, SL: cadascuna de les parts pagarà les ocasionades a instància seua i les comuns a mitges.
  
b) Recurs de B. and J. García, SL: s'imposen a la recurrent expressada.
  
I, quan pertoque, retorneu les actuacions originals al jutjat de procedència, amb un certificat d'aquesta sentència perquè s'execute i es complisca.
  
Aquesta és la nostra sentència, que pronunciem, manem i firmem.
  
No s'hi pot interposar cap recurs».
  
Aquesta cèdula es publica en el Diari Oficial de la Generalitat Valenciana, a fi que valga de notificació a la part incompareguda, R. R. Sorker Internacional, SL.